স্টাফ রিপোর্টার ॥ হবিগঞ্জে মৃদু ভূমিকম্প অনুভুত হয়েছে। গতকাল বুধবার সকাল ১০ টা ৫৩ মিনিটে ভূমিকম্প হয়। এর স্থায়িত্ব ছিল মাত্র কয়েক সেকেন্ড। হবিগঞ্জ শহরে অনেকেই এই ভূমিকম্প অনুভূত করতে পারেনি। এই ভূমিকম্পের মাত্রা ছিল ৫ দশমিক ৩। তবে কোন ক্ষয়ক্ষতির খবর পাওয়া যায়নি। আবহাওয়া অধিদপ্তরের পক্ষ থেকে জানানো হয়, ভূমিকম্পের উৎপত্তিস্থল ঢাকার ভূমিকম্প পর্যবেক্ষণকেন্দ্র থেকে ২৯৩ কিলোমিটার উত্তরে, ভারতের আসামে। অন্যান্য জেলায়ও এই ভূমিকম্প হয়েছে বলে আবহাওয়া অধিদপ্তর জানিয়েছে।